Odense Adresse-Contoirs Efterretninger, 1845-04-15
Fædrelandet. Blandinger. I Kjøbenhavn er der i den mercantile Forening, Jndustriforeningen, Haandværkerforeningen, Athenæum og den nye Studenterforening henlagt til Underskrift en Taksigelsesskrivelse til Kjøbenhavns Borgerrepræsentanter i Anledning af den af dem til Hs. Maj. Kongen indgivne Adresse i den slesvigske Sag. Denne Adresse - som ikke var underskrevet af de to Repræsentanter, Grosserer Borgen og Etatsraad Haagen, og som Magistraten havde vægret sig ved at tiltræde - læses nu i flere Blade. J et kraftigt og værdigt Sprog fremstiller den Uvæsenet i Hertugdommerne og ender med en indstændig Opfordring til Hs. Majestæt om ved Hielp af sin Magt at sog at hæve de truende Forviklinger og bevare Slesvig for Danmark. Det hedder blandt Andet i Adressen: "Det er ikke alene den danske Nationalitets Krænkelse, der i Henseende til Forholdene med Hertugdommet Slesvig har fremkaldt en stigende Misstemning i Kongeriget, men et andet i begge Stænderforsamlingerne forhandlet Anliggende har maattet vække den største Uro og Bekymring hos Folket, som derved er kommet til en klar Bevidsthed om den Fare, der i Henseende til Arvesuccessionen truer Staten. Rigets Eenhed og Udelelighed er den første betingelse for Statens Tilværelse, og for Statsborgerne er derfor ingen Tanke meere foruroligende end Tanken og Rigets Sønderlemmelse, der af Nogle er bleven opstillet som en Følge af Successionsforholdenne, naar engang den kongelige Mandsstamme i Tiden skulde uddøe. Vel nærer det danske Folk ikke nogen Tvivl om den fælleds Successionsordens fulde Gyldighed for alle til Monarchiet henhørende Landsdele, hvilken det anseer ikke alene for retlig begrundet, men og saa aldeles stemmende med alle Parters Jnteresse, men det antager tillige, at i et Øieblik som det nærværende, da en utrættelig virksom og omsiggribende Partiaand har i lang Tid havt uforstyrret Ro til at arbeide paa at løsne Forbindelsen imellem Kongeriget og Hertugdømmerne, er et officielt Skridt fra Regjeringens Side ikke alene ønskeligt, men endogsaa paatrængende nødvendigt, for at dæmpe den Frygt paa den ene Side og nedslaae den Formastelse paa den anden Side, der ikke kan andet end adsplitte Landets Kræfter og virke opløsende og forstyrrende ind paa saa mange af de vigtigste borgerlige Forhold. - Efterat den offentlige Mening i Tydskland i lang Tid er bleven ophidset mod Danmark ved talløse usandfærdige Beskyldninger og hadefulde Forvanskninger af Sandheden baade i slesvigske og holsteenske Blade og trindt omkring i hele Tydskland, har den saaledes fremkonstlede fjendtlige Stemning fundet Organer selv i lovgivende tydske Folkerepræsentationer De Paastande, der uforstyrret have gjort sig gieldende i de Deres Majestæts Scepter underlagte Lande og derved synes at have vundet en stiltiende Anerkjendelse, ere der blevne gjentagne, og Man har der taget Beslutninger, som angaae det det tydske Forbund aldeles uvedkommende Slesvig, og alt dette er skeet, uden at de vedkommende Regjeringsorganer have imodsat sig en saadan Formastelse - en Tilbageholdenhed, som bliver dobbelt fornærmelig og truende, naar den sammenlignes med disse Regjeringsorganers Adfærd under tidligere lignende Forhold. - Ved disse Bevægelser, der udføres med en hidtil ukjendt Styrke og sammensluttet Eenhed af de tydske Kræfter, kan ingen dansk Mand forblive ligegyldig, især da ingen synlige Kræfter fra dansk Side stilles derimod, og det tvertimod af saa mange Optrin i Hertugdømmerne fremgaaer, indtil hvilken Grad de antidanske Bestræbelser finde Sympathi hos de kongelige Embedsmænd og ustraffet træde frem i Ord og Gjerning. - Allernaadigste Konge! det danske Folk overseer ikke, at de store Vanskeligheder, der nu optaarne sig omkring Deres Majestæts Trone, tildeels ere en sørgelig Arv, De har imodtaget fra Deres Forgængere tilligemed Kronen. Folket miskjender ikke, at det ved sin tidligere viste Passivitet deler Ansvaret med sin Regjering for mange af de Misgreb der have gjort det muligt, at Forargelsen og Faren have kunnet voxe op til en saa truende Høide. Men det veed tillige, at Opgaven bliver vanskeligere at løse med hver Dag, som hengaaer, og det imødeseer derfor med spændt Længsel og alvorsfuld Forventning, at Stændernes saa vel begrundede Andragende vil blive fyldestgjort ved klare og kraftige Regjeringshandlinger, sigtende til at stille den danske Nationalitet i Slesvig lige med den tydske, at sammenholde Rigets forskjellige Deele og derhos holde dem, som ere det tydske Forbund uvedkommende, bestemt adskilte fra de Provindser, der ere Deele af Forbundet.